
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2021-11-11  Nr. 6/1J-20

Posėdžio pirmininkė – Austėja Ižganaitė.
Posėdžio sekretorė – Danutė Jurgutienė.

Dalyvauja: rajono savivaldybės tarybos narė Judita Ambrasienė, rajono savivaldybės administracijos Švietimo, kultūros ir sporto skyriaus vyriausioji specialistė Ingrida Kasparavičienė,  Šakių jaunimo sąjungos „Apskritasis stalas“ narė Austėja Ižganaitė, Šakių jaunimo sąjungos „Apskritasis stalas“ narė Diana Bakulaitė, Šakių jaunimo sąjungos „Apskritasis stalas“ narė Urtė Vizgirdaitė, rajono savivaldybės tarybos narė Gerda Dobrovolskytė, rajono savivaldybės administracijos Teisės, personalo ir civilinės metrikacijos skyriaus vyriausioji specialistė Jolita Matusevičienė, Šakių jaunimo sąjungos „Apskritasis stalas“ narys Povilas Staneika.
[bookmark: _Hlk87964094]             Dalyvauja be balsavimo teisės: rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, Šakių rajono savivaldybės mero pavaduotojas Darius Jakavičius, Vytauto Didžiojo universiteto MINDED Verslumo akademijos gretutinių studijų baigiamojo darbo studentai: Gustė Žukauskaitė, Lela Zarevičiūtė, Aistė Paplauskaitė ir Laurynas Nacevičius.

DARBOTVARKĖ:
                                                                                                                                
1. Dėl rajono savivaldybės jaunimo reikalų tarybos pirmininko(-ės) ir pirmininko 
pavaduotojo(-s) rinkimų. (Pranešėja D. Jurgutienė).
2. Dėl  lėšų skyrimo Šakių atviro jaunimo centro jaunimo dirbtuvėms įrengti. (Pranešėja
G. Žukauskaitė).
3. Dėl kandidatų atrankos jaunimo apdovanojimams gauti už 2021 metų veiklą konkurso
organizavimo. (Pranešėja J. Ambrasienė).
4. Dėl Jaunimo savanoriškos tarnybos organizavimo per 2021 m. II pusmetį (Pranešėja J.
Ambrasienė).

[bookmark: _Hlk81811939]               1. SVARSTYTA: Pranešėja D.Jurgutienė informavo, kad savivaldybės jaunimo reikalų taryba (toliau – SJRT) yra visuomeninė patariamoji institucija, lygybės principu sudaroma iš savivaldybės administracijos ir (ar) savivaldybės tarybos ir savivaldybės teritorijoje veikiančių savivaldybės jaunimo organizacijų tarybos (Šakių jaunimo sąjunga „Apskritasis stalas“) deleguotų atstovų (14–29 m.). Demokratiškai išrinkti ir deleguoti jaunimo atstovai turi sudaryti ne mažiau negu pusę Jaunimo reikalų tarybos. SJRT sudaro 2 rajono savivaldybės tarybos nariai, 2 rajono savivaldybės administracijos specialistai ir 4 jaunimo atstovai, deleguoti Šakių jaunimo sąjungos „Apskritasis stalas”. 
             Įpusėjus rajono savivaldybės tarybos kadencijai, sudaroma nauja SJRT, nes iš aštuonių SJRT narių, patvirtintų rajono savivaldybės tarybos 2019 m. gegužės 24 d. sprendimu Nr. T-181 „Dėl Šakių rajono savivaldybės jaunimo reikalų tarybos sudarymo“ pasikeitė penki nariai (vienam baigėsi karjera išėjus iš darbo, viena narė yra išėjusi  vaiko auginimo ir priežiūros  atostogoms, 3 SJRT nariai baigė gimnaziją ir išvyko studijuoti į aukštąsias mokyklas). Kadangi SJRT pasikeitė daugiau kaip pusė narių, sudaroma nauja SJRT taryba. 
              Pranešėja D. Jurgutienė supažindino SJRT narius su parengtu Šakių rajono savivaldybės jaunimo reikalų tarybos darbo reglamentu, kuris nustato SJRT darbo tvarką, t. y. SJRT posėdžių organizavimą bei sprendimų priėmimą. (SJRT darbo reglamentas buvo išsiųstas SJRT nariams susipažinti jų el. pašto adresais).
             Vadovaujantis Šakių rajono savivaldybės tarybos 2019 m. balandžio 19 d. sprendimo Nr. T-157 „Dėl Šakių rajono savivaldybės jaunimo reikalų tarybos nuostatų patvirtinimo“  15 punktu, SJRT nariai turi išrinkti  Jaunimo reikalų tarybos pirmininką ir jo pavaduotoją. J. Ambrasienė SJRT pirmininke pasiūlė Austėją Ižganaitę, o G. Dobrovolskytė SJRTpirmininkės pavaduotoja – Ingridą Kasparavičienę. Kandidatės neprieštaravo jų iškeltoms kandidatūroms. Vyko kandidačių prisistatymai ir SJRT narių diskusija.                                                                              
             NUTARTA (7 –„už“, „prieš“– nėra, „susilaikė“ – 1):  Šakių rajono savivaldybės jaunimo reikalų tarybos pirmininke išrinkti Austėją Ižganaitę, jai sutikus.                                                                                            
            NUTARTA (7 –„už“, „prieš“ - nėra, „susilaikė“ - 1):  Šakių rajono savivaldybės jaunimo reikalų tarybos pirmininkės pavaduotoja išrinkti Ingridą Kasparavičienę, jai sutikus.                                                                                                                                     
[bookmark: _Hlk87963222]              2. SVARSTYTA:  Pranešėja G. Žukaukaitė supažindino SJRT narius su pateiktu prašymu  dėl lėšų skyrimo Šakių AJC jaunimo dirbtuvėms įrengti. Ši iniciatyva yra Vytauto Didžiojo  universiteto MINDED Verslumo akademijos gretutinių studijų baigiamojo kurso studentų Gustės Žukauskaitės, Lelos Zarevičiūtės, Aistės Paplauskaitės, Lauryno Nacevičiaus, Simonos Cimblerytės ir Saulės Lansbergaitės baigiamasis darbas. Projektas bus įgyvendinamas kartu su asociacija Šakių atviras jaunimo centras. AJC kiemelyje bus įrengta Boulingo aikštelė su boulingo takeliu, stalais ir suolais, kur turiningai jaunimas galės praleisti laisvalaikį neformalioje aplinkoje. Iniciatyvinė grupė pateikė parengtą Boulingo aikštelės schemą ir Šakių AJC jaunimo dirbtuvių įrengimo sąmatą. VDU iniciatyvinė grupė prašo skirti 1000 eurų iniciatyvos įgyvendinimui. Vyko diskusija.
               NUTARTA (vienbalsiai): Pritarti VDU studentų iniciatyvai ir siūlyti Šakių rajono savivaldybės administracijos direktoriui iš Mokymosi visą gyvenimą, jaunimo ir sporto programos skirti 1000 eurų iniciatyvos įgyvendinimui.
3.  SVARSTYTA: Dėl kandidatų atrankos Jaunimo apdovanojimams gauti už 2021 metų 
veiklą konkurso organizavimo.
                Pranešėja J. Ambrasienė pristatė Šakių rajono savivaldybės jaunimo reikalų tarybos skiriamų apdovanojimų nuostatus ir aštuonias nominacijas, kurioms bus siūlomi pretendentai apdovanojimams gauti.  Vyko diskusija.

              NUTARTA (vienbalsiai):    Skelbti kandidatų atranką šioms nominacijoms:
· Jaunimo lyderis;
· Jaunimo iniciatyva;
· Jaunimo renginys;
· Jaunimo partneris;
· Jaunimo organizacija ar organizacija dirbanti su jaunimu;
· Jaunimo indėlis Šakių rajonui;
· Jaunimo savanoris;
· Mokinių savivalda.
               
               Siūlymus pateikti Šakių rajono savivaldybės jaunimo reikalų tarybai el. paštu arba paštu Bažnyčios g. 4, Šakiai LT71120 iki 2021 m. lapkričio 30 d.
              Atrinkti kandidatai bus apdovanoti piniginiais prizais.

[bookmark: _Hlk43813293]                4.  SVARSTYTA: Dėl Jaunimo savanoriškos tarnybos organizavimo per 2021 m. II pusmetį Šakių rajono savivaldybėje.
                Pranešėja J. Ambrasienė pateikė duomenis dėl Jaunimo savanoriškos tarnybos organizavimo Šakių rajono savivaldybėje per 2021 m. antrą pusmetį. „Tai yra programa, pagal kurią jaunimas gali „užsidirbti“ ketvirtį stojamojo balo į aukštąsias mokyklas“, - priminė J. Ambrasienė. „Šiuo metu savanorišką tarnybą atlieka keturi jaunuoliai, jie tarnybą baigs šių metų gruodžio mėnesio pabaigoje. Visi jie savanoriauja skirtingose institucijose Šakių rajone: po vieną Atvirame jaunimo centre, Šakių bibliotekoje, Šakių ligoninėje bei Šakių rajono savivaldybės visuomenės sveikatos biure. Rajone savanoriauti jaunimą priima vienuolika organizacijų. Jaunimo savanoriškos tarnybos programa trunka 6 mėn., jos metu jaunuoliai vidutiniškai savanoriauja 40 val. per mėnesį“, - pasakojo J. Ambrasienė ir pridūrė, kad registracija į Jaunimo savanorišką tarnybą 2022 metų pirmam pusmečiui bus pradėta nuo lapkričio 15 d. Norinčius kvietė registruotis Jaunimo reikalų departamento interneto puslapyje (www.jrd.lt).
                 Nutarimų priimta nebuvo, klausimas informacinio pobūdžio.

[bookmark: _Hlk88042515]

Posėdžio pirmininkas				   Austėja Ižganaitė


Posėdžio sekretorė				   Danutė Jurgutienė
